Sədəqəsinnən
Nə gözəl, mənalı, oxu, sən də bax,
Bir qəzəl yazıbdı sədəqə "sin"nən. 
Deyirlər gəzməyə gedirmiş ancaq 
Ağa nökəriynən sədəqəsinnən.

Vəfalı yar, mənim meylim sənədi.
Min doqquz yüz iyrim səkkiz sənədi. 
Qul olaram sənə, verrəm sənədi,
Əgər versən hüsnün sədəqəsinnən.
 
İman görüb saqi, qədəh, cəm elə. 
Xaliq bir nəzərlə baxar cəm elə.
Otuz altıynan on yeddini cəm elə, 
Səsləsən, səs verər səd ağa sinnən.

XX əsrin təcnisləri